Aron Anderson

Aron Karl Riggert Anderson (1988-yil 26-yanvarda tugʻilgan) – shved sarguzashtchisi, ruhlantiruvchi notiq va paralimpiyachi-sportchisi. Anderson Shvetsiyaning eng baland togʻi Kebnekaise va Tanzaniyadagi Kilimanjaro togʻiga chiqqan birinchi nogironlar aravachasidagi sportchi hisoblanadi.

Tarjimai holi 
1996-yilning yanvar oyida Anderson va uning ota-onasiga shifokorlar uning bel qismida saraton kasalligi borligini aytishgan. U 1996-yil va 1997-yil boshida kimyoterapiya va nurlanish bilan davolangan Muolajalar natija bermagach 1997-yil oxirida saraton jarrohlik yoʻli bilan olib tashlangan, oʻshanda Anderson ikkala oyogʻidan ham ayrildi.

U TV4 tomonidan efirga uzatiladigan Let's Dance 2022 koʻrsatuvida mashhur raqqos sifatida ishtirok etgan. Shuningdek, u shouda nogironlar aravachasidan foydalangan birinchi raqqos boʻlgan.

Yengil atletika 

Aron Anderson uch xil sport turi, jumladan, yelkanli sport, yengil atletika va xokkey boʻyicha para-atletchi boʻlgan hamda toʻrtta Paralimpiya oʻyinlarida qatnashgan. 1999-2005-yillar oraligʻida u suzish boʻyicha musobaqalarda qatnashgan, 2004-yilda Gretsiyaning Afina shahrida boʻlib oʻtgan Paralimpiya oʻyinlaridan keyin raqobatlashishni toʻxtatgan. Buning oʻrniga u yengil atletika va chana-xokkeydagi musobaqalarda toʻliq ishtirok eta boshlagan.

2012-yilda unga chanoq son boʻgʻimini endoprotezlash operatsiyasi amalga oshirilishi sababli yengil atletika musobaqalarini toʻxtatish majbur boʻlgan va saralanganlar bilan raqobatlashish imkonidan mahrum boʻlgan. Shuningdek, u 2013-yilgi jahon chempionatidan soʻng chana-xokkey voz kechgan va faqat sarguzashtlar va maʼruzalar bilan shugʻullanagan.

Sarguzashtlari 
2013-yilning 1-avgustida u Shvetsiyaning eng baland togʻi boʻlmish Kebnekaise choʻqqisiga qoʻltiq tayoqchalari yordamida va „emaklab“ chiqqan birinchi nogironlar aravachasi foydalanuvchisi boʻlgan. U, shuningdek , Kilimanjaro togʻining choʻqqisiga koʻtarilgan nogironlar aravachasidagi ilk sportchi sanalgan. Ekspeditsiyani sarguzashtchi Johan Ernst Nilson boshqargan. U 2013-yil 1-avgust kuni soat 15.00da (CET) choʻqqini zabt etgan. 2014-yilda u Shvetsiya klassikasini yakunlashga qaror qiladi. Bu tanlovda u Vasaloppet, Vätternrundan, Vansbrosimmet va Lidingöloppetning uzoq masofalarga chidamlilik musobaqalarida ham birinchi nogironlar aravachasi foydalanuvchisi sifatida qatnashgan va bir yil davomida yakunlagan. 2015-yilning 7-avgustda u Aland dengizi ustida Grisslehamdan Alandgacha boʻlgan 37 kilometr masofani 14 gradusli suvda 13 soat davomida suzib oʻtgan. 2019-yilda Anderson TV4 telekanalida namoyish etilgan Vinnarskallar shousida ishtirok etgan hamda u yerda boshqa shved para-sportchilariga qarshi kurashgan va gʻolib chiqqan. U, shuningdek, bir oylik sayohatni Antarktida boʻylab changʻida uchgan ilk nogironlar aravachasidagi sayohatchi boʻldi. 2018-yil dekabr oyida Anderson qoʻshiqchi Peg Parnevik bilan birga SVT va Sveriges Radio uchun radioda efirga uzatilgan Musikhjälpenning elchisi boʻlgan.

Anderson motivatsion notiq boʻlib ham ishlaydi. U, shuningdek, bolalar saratoniga qarshi kurash fondi Barncancerfondenning elchisi va oʻzining sarguzashtlari orqali bu ish uchun pul yigʻishga yordam beradi. 2017-yilda Anderson "Sommar i P1" radioshousining epizodini taqdim etib, hayotidagi kurashlari va muvaffaqiyatlari haqida gapirgan.

Manbalar

Havolalar 

 Rasmiy veb-sayt
 Barncancerfonden
1988-yilda tugʻilganlar
Shvetsiya sportchilari
Motivatsion notiqlar
Notiqlar